Diari Oficial de la Generalitat Valenciana


Sumari del DOGV 2860, del 31-10-1996 (1996/839732)

ACORD de 19 de setembre de 1996, de la Comissió Territorial d'Urbanisme de València, pel qual s'aprova definitivament la modificació número 3 de les normes subsidiàries de planejament de Benagéber.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2860

Data del DOGV
:   31-10-1996

Secció del DOGV
:   ALTRES DISPOSICIONS

Número del document
:   1996/839732


Data del document
:   19-04-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 19 de setembre de 1996, de la Comissió Territorial d'Urbanisme de València, pel qual s'aprova definitivament la modificació número 3 de les normes subsidiàries de planejament de Benagéber.   
La Comissió Territorial d'Urbanisme de València, en sessió del dia 19 de setembre de 1996, va adoptar l'acord següent:  
«Vist l'expedient tramés per l'Ajuntament de Benagéber sobre la modificació número 3 de les normes subsidiàries de planejament de canvi de qualificació de sòl no urbanitzable, a efectes de l'aprovació definitiva, i de conformitat amb els següents:  
Antecedents de fet  
Primer  
L'Ajuntament de Benagéber va acordar sotmetre l'expedient a informació pública el dia 8 de maig de 1996. Informació pública que es va complir mitjançant sengles anuncis en el Diari Oficial de la Generalitat Valenciana núm. 2.753, de 22 de maig de 1996, i en el diari Las Provincias, d'11 de maig de 1996, sense que s'haja presentat cap al·legació en el termini establit amb aquesta finalitat. L'aprovació provisional de l'expedient es va produir per acord del dia 26 de maig de 1996.  
Segon  
El projecte consta de memòria, plànols d'informació i plànols d'ordenació. A més, s'hi adjunta la declaració d'impacte ambiental.  
S'han aportat dues còpies del projecte, que estan degudament diligenciades.  
Tercer  
La modificació número 3 de les normes subsidiàries canvi de qualificació de sòl no urbanitzable de Benagéber té per objecte classificar de sòl no urbanitzable comú una superfície de 38,20 hectàrees, classificades pel planejament vigent de sòl no urbanitzable de protecció paisatgisticoforestal.  
La modificació es justifica en la procedència de compatibilitzar els usos permesos per la Llei 4/1992, de 5 de juny de 1992, de la Generalitat Valenciana, sobre el sòl no urbanitzable, concretament es tracta de permetre l'obertura d'una explotació minera en els esmentats terrenys.  
Quart  
La directora general de Qualitat Ambiental, en data 12 de desembre de 1995, va dictar una declaració d'impacte ambiental sobre la modificació número 3 de les Normes Subsidiàries de Benagéber, per la qual s'estimava acceptable, només a efectes ambientals, aquesta, si bé se subjectava a una sèrie de condicions, ja que és rellevant a efectes de la present aprovació del primer d'aquests:  
"La classificació i qualificació de sòl no urbanitzable comú i de protecció paisatgisticoforestal s'adaptarà a allò que s'especifica en el plànol annex a aquesta declaració, en el qual s'ha reduït més de la meitat la superfície del sòl no urbanitzable comú proposada."  
La documentació presentada s'ajusta a aquesta condició.»  
Fonaments de dret  
Primer  
Aquesta modificació va ser objecte d'una tramitació anterior, que no va concloure amb l'aprovació definitiva pel condicionant imposat per la Conselleria de Medi Ambient mitjançant la Declaració d'Impacte Ambiental del dia 12 de desembre de 1995, que, sobre l'àmbit inicial de l'actuació de 86,71 hectàrees, va establir la necessitat de reduir-la a més de la meitat la mencionada superfície, de conformitat amb el perímetre grafiat en el plànol que s'hi adjuntava.  
En la segona tramitació, que és la que ara ens ocupa, la modificació s'ajusta a les exigències establides en la mencionada declaració d'impacte ambiental, i el perímetre s'ajusta a les esmentades exigències. S'haurà de considerar complida la condició imposada en l'esmentada declaració d'impacte ambiental.  
Segon  
La tramitació és correcta, de conformitat amb el que estableix l'article 38 de la Llei Reguladora de l'Activitat Urbanística (LRAU). D'altra banda, atés el contingut de la modificació, la documentació es considera suficient, de conformitat amb el que estableix l'article 27 de la LRAU.  
Tercer  
La Comissió Territorial d'Urbanisme és l'òrgan competent per a emetre dictamen de resolució sobre l'aprovació definitiva de les normes subsidiàries, i de les seues modificacions, de conformitat amb les disposicions transitòries segona i setena de la Llei Reguladora de l'Activitat Urbanística, en relació amb l'article 10.A, per remissió de l'article 9.1, ambdós del Decret 77/1996, de 16 d'abril, del Govern Valencià, pel qual s'aprova el Reglament dels Organs Urbanístics de la Generalitat Valenciana.  
Aquesta Comissió Territorial d'Urbanisme de València, en la sessió del dia 19 de setembre de 1996, acorda:  
Aprovar definitivament la modificació número 3 de les normes subsidiàries de planejament de Benagéber.   
L'Ajuntament haurà de notificar el contingut del present acord a tots els particulars interessats en l'expedient de referència.  
Contra aquesta resolució, que no posa fi a la via administrativa, s'hi podrà interposar un recurs ordinari davant del conseller d'Obres Públiques, Urbanisme i Transports, en el termini d'un mes, comptador a partir de la data de publicació.»  
Tot això, sense perjudici que s'hi puga interposar qualsevol altre recurs que s'estime pertinent.  
València 19 de setembre de 1996.- El secretari de la Comissió Territorial d'Urbanisme: José Manuel Palau Navarro.